
PROME MINISTER 


Cuelyn Wever-Uroes 


januari, Prome Minister Evelyn Wever-Croes a pasa cerca e 
alumnonan di Cacique Macuarima School klas 5. 


E muchanan di e dos klasnan 5 tawata masha contento y cu 
hopi interes pa celebra Dia di Betico. Den un ambiente masha 
ameno, Prome Minister a combersa cu nan y a conta nan un tiki 
di e lucha y logronan di Betico. Aki e muchanan a mustra nan 
curiosidad y a haci basta pregunta hopi interesante. Tawata 
momentonan masha agradabel unda e mandatario a tuma 
opinion di e muchanan riba kico nan lo kier pa inverti den dje. 


Prome Minister, desde cu el a drenta Gobierno el a pone 
enfasis riba e importancia di e fecha 25 di Januari, Dia di 
Betico, cu esaki no ta solamente un dia liber di scol, sino pa 
splica e muchanan e significado di e dia aki. Esaki ta e motibo 
principal di tur su esfuersonan pa sigui bishita scolnan, pa 
combersa cu e muchanan, conta nan e historia di su omo y 
padrino Betico, y tambe pa e mes wak con nan ta preparando 


TA 


pa e dia importante aki. 


Tur bishita na scolnan ta sigui impresiona Prome Minsiter, e 
poesianan, presentacionnan y tur e interes cu e muchanan ta 
mustra a traves di storianan cu nan ta conta nos mandatario. 
“Nos tur por traha hunto pa hiba nos Pais dilanti, nos tur tin un 
Betico den nos”, Prome Minister a expresa. 


“Nos ta sigui bishita mas scol prome cu Dia di Betico y tambe 
ora di dia di Himno y Bandera. Asina nos lo sigui otro afia atrobe 
pasobra pa mi ta hopi importante pa ta aki nan mi mes, pa 
mira kico e muchanan ta pensa di un persona asina importante 
manera Betico Croes.” 


Reconociendo e gran trabou di cabesante y staff di Cacique 
Macuarima School, Prome Minister a despidi gradeciendo nan 
pa a permiti su persona bishita nan un biaha mas y bisando cu 
semper e scol lo tin un luga special den su curason. MN 

Unsell Arenda 


Ministerio di Naturalesa ta orguyoso di por inicia e proyecto di 
agroforesteria sintropico na scolnan basico. Na 13 scol rond di 
Aruba lo instala un hardin di alimentacion unda cu muchanan 
di eerste te cu zesde lo siña planta, cuida y cosecha diferente 
tipo di matanan. 


E proyecto aki, cu ta un esfuerso entre Santa Rosa, Living Soil 
Aruba y Ministerio di Naturalesa, lo cuminsa diasabra 20 di 
januari na Scol Basico Washington 7'or di mainta te cu 1'or di 
merdia. Cada scol lo haya un workshop for di Living Soil prome, 
mientras cu Santa Rosa ta prepara e espacio, ekipo y material 
di antemano. Ora cu esaki nan ta cla lo planta diferente mata 
di berdura y fruta cu ayudo di e scolnan y boluntarionan. 


E meta di e proyecto aki ta pa brinda nos hobennan herment 
cu lo yuda nan den futuro y na su turno fortalece nos sector 

primario. Muchanan lo sifia tocante di alimentacion y agricultura 
sostenibel. Tambe e hecho cu nan lo ta educando nan mes pafo 
di klas haciendo uzo di nan mannan cual ta algo sumamente 
balioso pa nan desaroyo. 


Nos hobennan ta e futuro di nos isla cual ta un factor cu 
Ministerio di Naturalesa ta enfoca ariba dje. Pues un bon 
educacion pa nos hobennan den e area agricola lo sa di yuda 
nos isla desaroya un pilar economico adicional. 


Minister Arends ta haci un yamado na pueblo di Aruba pa 
duna nan aporte. Un y tur ta bon bini pa yuda e scolnan traha 
nan hardin di alimention. Cu apoyo di nos comunidad nos por 
brinda nos muchanan un bunita proyecto cu lo sa di brinda nan 
oportunidadnan den futuro. 

UBA 


E modelo ta midi, entre otro, e riesgo di e fondo di AZV 
pa presupuesto di Pais Aruba 


z ها‎ 
E siman aki Minister Maduro di Finansa a reuni cu e director y 
ehecutivonan di AZV pa asina por haya un presentacion di AZV 
su modelo pa pronostica e cuadro financiero multi-anual di e 
fondo di seguro medico di Aruba. E modelo aki pa pronostica 
e riesgonan financiero di AZV, ta uno importante pa e maneho 
presupuestario di nos Pais, ya cu e modelo ta midi, entre otro, 
e riesgo di e fondo di AZV pa presupuesto di Pais Aruba. 


Conforme e Ley di AZV, si e fondo di AZV conoce deficit, e 
ora Gobierno tin un obligacion pa presupuesta e fondonan 
necesario y cera e buraco financiero aki via un 'landsbijdrage' 
cu ta wordo duna na AZV. E ultimo añanan aki AZV a hiba un 
control di gasto y hunto cu e entrada genera pa BAZV, e fondo di 
seguro medico di Aruba a wordo fortifica y ta pone cu Gobierno 
no mester a hinca fondo den AZV via un 'landsbijdrage.' 


E fondo di AZV ta stabil, sinembargo tin factornan manera e 
costo di remedi, costo di dunado di cuido medico, 'vergrijzing' 
di nos populacion, inversionnan necesario den cuido na Aruba, 


cu ta forma un riesgo financiero pa e fondo di AZV. E modelo 
cu expertonan paden y pafo di AZV a disefia, ta proyecta e 
risiconan aki pa e afianan nos dilanti y ta brinda un bon 'tool' 
pa guia e desicionnan necesario pa asina e fondo medico di 
AZV por keda stabil sin cu Gobierno mester pone placa aden 
via un 'landsbijdrage.' 


Minister Maduro a expresa di ta contento cu e modelo aki 
di AZV, ya cu e ta pas den e trabounan cu ta wordo haci pa 
presenta den Presupuesto 2024 y siguiente presupuestonan di 
Pais Aruba, un bista di e risiconan financiero cu por tin efecto 
riba e presupuesto di e afia coriente en particular y Aruba su 
finansa publico en general. 


Proximanente Minister Dangui Oduber hunto cu AZV lo 
presenta e modelo aki na Conseho di Minister, Parlamento di 
Aruba y Pueblo en general. 

MINISTER MADURO DI FINANSA A REUNI CU 
EXPERTO DI ADUANA HULANDES SR. JAN KAMP 
KENDE LO BAY BRINDA ASISTENCIA TECNICO NA E 


Recientemente Minister Maduro a haya confirmacion di e 
Director General encarga cu Aduana na Hulanda, sra. Nanette 
Schelven, cu Aduana Hulandes lo yuda Aduana Aruba cu 
asistencia tecnico pa fortifica y profesionalisa Aduana di 
Aruba. E asistencia ta wordo brinda dentro di e programa di 
'Versterking Grenstoezicht' y sr. Jan Kamp kende ta un experto 
di Aduana Hulandes cu experiencia amplio a keda asigna pa 
brinda e asistencia necesario na e team di maneho di Aduana 
na Aruba. 


Sr. Kamp ta un Aduanero Hulandes cu recientemente a hubila, 
pero cu a keda traha riba proyectonan pa Aduana Hulandes. 
Como Aduanero, sr. Kamp tabata na cabes di Aduana na 
Schiphol y tambe a lidera e Cuerpo di Aduana na e waf di 
Rotterdam. Den añanan 90 sr. Kamp a traha pa un par di aña 
tambe na Aruba y pesey ta conoci cu nos isla y Aduana di 
Aruba caba. 


Dialuna cu a pasa Minister Maduro a reuni cu sr. Kamp pa 
asina repasa e necesidad cu tin na Aduana y tambe pa repasa 
e trabounan cu e mandatario lo kier mira realisa na Aduana 


TEAM DI MANEHO DI ADUANA NA ARUBA 


Aruba a corto y mediano plazo. Puntonan cu a bin dilanti den 
e reunion ta, entre otro, e ley di ALDA cu mester keda introduci 
a corto plazo pa asina modernisa e trabounan na Aduana. E 
edificio nobo di Aduana cu tambe mester keda cla mas pronto 
cu ta posibel. Banda di esaki a toca e necesidad pa Aduana 
por conoce e formacion, ekipo y profesionalismo necesario 
pa por traha na un manera mas eficiente pa por atende cu e 
retonan cu e Aduana di un isla manera Aruba ta confronta y 
mester surpasa. 


~ Y 3 


Den e dos prome simannan di januari ya caba sr. Kamp a 
cuminsa hiba e combersacionnan necesario cu diferente 
persona den Aduana pa asina por haya un bista y compila un 
lista di e retonan cu Aduana tin, pa despues por traha un plan 
di mehoracion pa wordo ehecuta a corto y mediano plazo pa 
fortifica y profesionalisa e organisacion di Aduana na Aruba. 


Minister Maduro ta gradici sr. Kamp pa a acepta e reto pa brinda 
asistencia na e team di maneho di Aduana na Aruba, y ta mira 
dilanti riba un bon cooperacion na bienestar di e Cuerpo di 
Aduana y di Aruba. MN 

Siman pasa, a tuma luga e prome tayer di Anti-Doping 
Educator Instructors Training di region. E seminario aki 
a tuma luga na Aruba, unda cu 11 pais a participa. E tayer 
tabata un colaboracion entre Caribbean Regional Anti-Doping 
Organization (RADO), Comite Olimpico Arubano (COA) y 
Comision Anti- Doping di Aruba. Sigur por mira atras riba un 
training fructifero. E facilitadonan di United Kingdom Anti- 
Doping (UKAD), United States Anti-Doping Agency (USADA) y 
Caribbean RADO a brinda e training aki na e participantenan. 
Despues di cada sesion a dialoga riba e plan strategico di 
ambos organisacion durante e ultimo añanan. E meta di training 
aki ta pa train e personanan cu ya caba tin experencia riba 
tereno di anti-doping, pa nan bira Anti-Doping Trainers cual 
na nan turno lo educa otro personanan pa bira educadonan 
di anti-doping. Pa asina aki, cada pais por logra establece un 
programa structural di educacion di anti-doping. Minister Endy 
Croes tabata presente na apertura di e tayer aki. E tayer ta di 
vital importancia, ya cu 2024 ta aña olimpico y nos kier pa nos 
atletanan ta bon prepara, educa y ta consciente di e peligernan 
di doping. Tambe, e aña aki WADO lo haci evaluacion si tur 
pais ta cumpli cu e rekisitonan di e World Anti-Doping Code 
Compliance 2024, di cual educacion di anti-doping tin e 
prioridad mas halto riba e lista hunto cu e test di anti-doping. 


UKAD National Trainer, Sra. Wendy Henderson, a indica cu 
e “partnership” cu Caribbean RADO ta uno valioso. E tayer 
di “train the trainer” a brinda oportunidad pa trece hunto 


educadonan di “clean sport” di region Caribe. Cu sosten di 
UKAD a desaroya tecnicanan pa instrui, como tambe habilidad 
pa train y mentor pa asina prepara mas educado anti-doping 
den nos region. E conocemento, experticio y disponibilidad pa 
siña a produci hopi manera placentero y creativo pa educa 
atleta riba tema di anti-doping. USADA Director of Elite 
Education, Sra. Tammy Hanson, a expresa di ta sumamente 
impresiona cu e interes di e participantenan pa siña, amplia 
nan programa di educacion y pa duna educacion y train e 
siguiente generacion di educadonan. 


Pa conclui, Minister Endy Croes ta felicita Caribbean Regional 
Anti-Doping Organization (RADO), Comite Olimpico Arubano 
(COA) y Comision Anti- Doping di Aruba cu un tayer exitoso! 
Pabien na e 11 instructornan di anti-doping cu a finalisa e tayer 
cu exito! MN 


Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


AÑA DI STABILIDAD Y PROSPERIDAD 


